el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en en fr fr el el el el el el el el el el el el el el el el el el el el el el el el el el
Η Ραδιοτηλεόραση είναι ελληνικό εβδομαδιαίο περιοδικό που αναφέρεται στα προγράμματα τηλεόρασης-ραδιοφώνου, αλλά και ένα ευρύτερο φάσμα καλλιτεχνικών θεμάτων. Εκδίδεται από τη διεύθυνση εκδόσεων της ΕΡΤ και αποτελεί τη φυσική συνέχεια του περιοδικού Ραδιοπρόγραμμα που κυκλοφόρησε για πρώτη φορά το 1939.
Ραδιομέγαρο, Λεωφ. Μεσογείων 432, Αγία Παρασκευή, Αθήνα
Εξώφυλλο Ραδιοπρογράμματος του 1957, προγόνου της κατοπινής Ραδιοτηλεόρασης
Στις 19 Αυγούστου 2011 ανακοινώθηκε πως επρόκειτο να γίνει αναστολή της κυκλοφορίας του λόγω γενικότερων περικοπών στην ΕΡΤ, όμως τελικά το περιοδικό έκλεισε δύο χρόνια μετά, στις 13 Ιουνίου του 2013, οπότε και κυκλοφόρησε το τελευταίο τεύχος. Μετά από την επαναλειτουργία της ΕΡΤ, στις 11 Ιουνίου 2015 και παρά τα κατά καιρούς σχέδια και ανακοινώσεις, το περιοδικό δεν επανακυκλοφόρησε από την αρχή.[1] Η έντυπη έκδοση τελικά κυκλοφόρησε εκ νέου στις 12 Οκτωβρίου 2017.[2][3] Υπάρχει και μια διαδικτυακή έκδοση του περιοδικού.
30 Ιουλίου 1939: Ο ερχομός στην Ελλάδα του ραδιοφώνου και η γρήγορη εξάπλωσή του έγινε αφορμή για τη δημιουργία ενός ενημερωτικού περιοδικού για το περιεχόμενο των ραδιοφωνικών εκπομπών. Ο τίτλος του περιοδικού ήταν Εβδομαδιαίο πρόγραμμα ραδιοφωνικού σταθμού Αθηνών και το σχήμα του ήταν μικρό και στενόμακρο. Το περιοδικό εξέδιδε το Υπουργείο Τύπου και Τουρισμού και η έκδοσή του διακόπηκε το 1941, όταν τα γερμανικά στρατεύματα κατέλαβαν την Αθήνα.
1948: Λίγα χρόνια μετά το τέλος του πολέμου το περιοδικό επανεκδίδεται, αυτή τη φορά από το ΕΙΡ, και ο τίτλος του ήταν Εβδομαδιαίο πρόγραμμα ραδιοφωνικών σταθμών Αθηνών, Θεσσαλονίκης και Βόλου.
Ιούνιος 1950: Νέα αλλαγή τίτλου του περιοδικού, το οποίο πλέον ονομάζεται ΕΙΡ, περιορίζονται οι σελίδες του και μικραίνει το σχήμα του. Πολύ σύντομα, μέσα σε ένα μήνα, έρχονται νέες αλλαγές, οι σελίδες και η θεματογραφία αυξάνονται, ενώ καθιερώνεται ο τίτλος Ραδιοπρόγραμμα, που κράτησε 18 χρόνια, ως το 1968.
1966: Οι πρώτες τηλεοπτικές εκπομπές κάνουν την εμφάνισή τους στην Ελλάδα και στο Ραδιοπρόγραμμα περιλαμβάνεται και το μικρό σε διάρκεια τηλεοπτικό πρόγραμμα, χωρίς ωστόσο να αλλάξει ο τίτλος του περιοδικού στα επόμενα δύο χρόνια.
12 Μαΐου 1968: Η τηλεόραση κυριαρχεί και το περιοδικό μετονομάζεται σε Ραδιοτηλεόρασις. Το εξώφυλλο του πρώτου τεύχους με το νέο τίτλο κόσμησε η φωτογραφία της Μπριζίτ Μπαρντό, ενώ η τιμή του ήταν τρεις δραχμές.
1975: Η καθιέρωση στην Ελλάδα της δημοτικής γλώσσας, μετατρέπει τον τίτλο του περιοδικού από Ραδιοτηλεόρασις σε Ραδιοτηλεόραση, με τον οποίο συνεχίστηκε η κυκλοφορία του ως το κλείσιμό του.
2005: Η Ραδιοτηλεόραση ξεκινάει τη διανομή μέσω των τευχών της στο αναγνωστικό κοινό DVD με παλιά σίριαλ από το αρχείο της ΕΡΤ, καθώς επίσης αποσπάσματα ποδοσφαιρικών αγώνων, αλλά και ηχογραφημένων θεατρικών παραστάσεων.
13 Μαΐου 2008: Με αφορμή τα 40 χρόνια κυκλοφορίας της Ραδιοτηλεόρασης, το περιοδικό βραβεύτηκε κατά την 26η απονομή των δημοσιογραφικών βραβείων του Ιδρύματος Μπότση για την ιστορική διαδρομή του, την πλούσια θεματολογία του, την προβολή της ραδιοτηλεοπτικής επικαιρότητας και την ποιότητά του.
14 Ιουνίου 2008: Το τεύχος που κυκλοφόρησε την ημερομηνία αυτή, ήταν ο αριθμός 2.000, υπό τον ίδιο τίτλο (Ραδιοτηλεόραση).
19 Αυγούστου 2011: Ανακοινώθηκε από τον υπουργό Επικρατείας Ηλία Μόσιαλο η οριστική διακοπή της κυκλοφορίας του περιοδικού, λόγω περικοπών στην ΕΡΤ. Η έκδοση του περιοδικού, ωστόσο, συνεχίστηκε έως τον Ιούνιο του 2013, όταν ο κυβερνητικός εκπρόσωπος Σίμος Κεδίκογλου ανακοίνωσε τη διακοπή της λειτουργίας της ΕΡΤ.
6 Ιουνίου 2013: Κυκλοφόρησε το τελευταίο τεύχος του περιοδικού πριν η ΕΡΤ σταματήσει να εκπέμπει σήμα. Ήταν το τεύχος Νο 2.260 και η τιμή του ήταν 1,50 ευρώ.[4]
20 Ιουνίου 2013: Κυκλοφορεί το πρώτο τεύχος περιοδικού ονόματι Ο Κόσμος της Ραδιοτηλεόρασης. Οι εργαζόμενοι της ΕΡΤ και η εκδότρια του προηγουμένου περιοδικού Βασιλεία Ζερβού κατέκριναν την κυκλοφορία αυτή, κάνονας λόγο για καπήλευση του τίτλου του, ενώ η τελευταία ισχυρίζεται ότι η κύρια συνέντευξη με την Τατιάνα Στεφανίδου είναι ψεύτικη.[5] Η τότε βουλευτής του ΣΥΡΙΖΑ Ζωή Κωνσταντοπούλου σε συνεδρίαση στην Βουλή των Ελλήνων την Πέμπτη 11 Ιουλίου 2013, κάνει αναφορά σε έρευνα που διεξήχθη σε ιστολόγιο,[6] στην οποία αποδεικνύεται ότι το τηλέφωνο και η διεύθυνση που φέρονται στα στοιχεία επικοινωνίας του περιοδικού, παραπέμπουν στα κεντρικά γραφεία της Πελασγικός Τύπος ΑΕ, εξού και η αναφορά του Γιάννη Βαγγελάτου, που συμμετέχει και στην σύνταξη αδελφικής εφημερίδας Το Άρθρο, ως διευθυντή σύνταξης.[7] Το όνομα έχει κατατεθεί ως εμπορικό σήμα στο αρμόδιο Υπουργείο από το 2011, το έτος όταν ο τότε υπουργός Επικρατείας Ηλίας Μόσιαλος είχε ανακοινώσει την αναστολή λειτουργίας της Ραδιοτηλεόρασης.[8][4]
11 Ιουνίου 2015: Η ΕΡΤ άνοιξε ξανά με όλους σχεδόν τους ραδιοτηλεοπτικούς σταθμούς και διαδικτυακούς ιστότοπούς της αλλά και με τα μουσικά σύνολα. Η Ραδιοτηλεόραση επαναλειτούργησε μόνο με μία διαδικτυακή έκδοση.[1]
31 Αυγούστου 2017: Το ΔΣ της ΕΡΤ αποφάσισε την επανέκδοση του περιοδικού, με 16 σελίδες και με δωρεάν διανομή σε φυσική και ηλεκτρονική μορφή.[9]
↑ 1,0 1,1 «Τελικά δεν επαναλειτούργησε ολόκληρη η ΕΡΤ. Ποια ραδιόφωνα δεν άνοιξαν ποτέ». Ραδιόφωνο. radiofono.gr. 23 Ιουνίου 2016. Αρχειοθετήθηκε από το πρωτότυπο στις 29 Ιουλίου 2016. Ανακτήθηκε στις 1 Αυγούστου 2016.
↑ Φίλη, Σόνια (12 Οκτωβρίου 2017). «Επανακυκλοφορεί δωρεάν η ιστορική «Ραδιοτηλεόραση» (video)». aftodioikisi.gr. https://www.aftodioikisi.gr/koinonia/epanakikloforei-dorean-istoriki-radiotileorasi/. Ανακτήθηκε στις 13 Οκτωβρίου 2017. [νεκρός σύνδεσμος]
↑ Φίλη, Σόνια (12 Οκτωβρίου 2017). «Επανακυκλοφορεί δωρεάν η ιστορική «Ραδιοτηλεόραση» (video)». ertnews.gr. https://www.ertnews.gr/eidiseis/ellada/kinonia/epanakyklofori-dorean-istoriki-radiotileorasi-video/. Ανακτήθηκε στις 13 Οκτωβρίου 2017.
↑ 4,0 4,1 «Κυκλοφορεί πλαστή «Ραδιοτηλεόραση»». ERT Open. 20 Ιουνίου 2013. Ανακτήθηκε στις 4 Σεπτεμβρίου 2019.
↑ ««Ραδιοτηλεόραση» μαϊμού καταγγέλλουν οι εργαζόμενοι της ΕΡΤ». tvxs.gr. 2 Ιουνίου 2013. Ανακτήθηκε στις 4 Σεπτεμβρίου 2019.
↑ Το Domino: Ζωή Κωνσταντοπούλου στη Βουλή για τη "Ραδιοτηλεόραση" στο YouTube
↑ Το Domino: “Μαϊμού” Ραδιοτηλεόραση: Όλη η αλήθεια και το παρασκήνιο
↑ Μόσιαλος, Ηλίας (31 Αυγούστου 2011). «Η ΕΡΤ ως σύγχρονη δημόσια ραδιοτηλεόραση». athensvoice.gr. Αρχειοθετήθηκε από το πρωτότυπο στις 22 Νοεμβρίου 2011. Ανακτήθηκε στις 4 Σεπτεμβρίου 2019.
↑ «Τι αποφάσισε το ΔΣ της ΕΡΤ» (στα αγγλικά). Τυπολογίες - όλα γύρω από τα media. 2017-08-31. http://www.typologies.gr/ti-apofasise-to-ds-tis-ert/. Ανακτήθηκε στις 2017-08-31.